Öör

Öör on Rootsi (öre), Norra, Taani (mõlemal øre) ja Islandi (eyrir) peenrahaühik, varem ka münt. 1 öör on võrdne 1/100 krooniga. 
 Rootsi öörid 
Ööre hakati esimest korda müntima 1522. aastal Rootsis. Varem, alates 11. sajandist, oli see olnud ainult arvestusühik (üks kaheksandik marka). 

17. sajandil oli Rootsi maailma suurim vasetootja, kus toodeti umbes pool kogu maailma vasest. Faluni vasekaevandused Dalarna maakonnas, tootsid 1620. aastatel 1300–1500 tonni vaske aastas ja ajavahemikus 1645–1655 keskmiselt juba 2100 tonni aastas ja 1624. aastal  hakati kuningas Gustav II Adolfi käsul Rootsis vermima vaskmünte.pisi|left pisi|Kuningas Gustav II Adolfi aegne fyrk, 1627 pisi|Kuningas Gustav II Adolfi aegne üheöörine vaskmüntSäteris vermitud esimesed Rootsi vaskmündid olid nelinurksed kliped nimiväärtusega pool ööri ning üks fyrk ehk veerand ööri, veerandöörised, olid sel perioodil kõige väiksem Rootsi rahasüsteemis vermitud nominaal. Need mündid olid vermitud ükshaaval vasarate abil ja lõigatud kääridega toorikust välja, mistõttu nende kuju on enamasti ebakorrapärane ja kujutis on mündidele vermitud vaid osaliselt või pole korralikult tsentreeritud. 1627. aastast kuni Gustav II Adolfi surmani aastal 1632 löödi veerand-, poole- ja üheööriseid ümaraid vaskmünteAndres Tvauri, Rootsi 17. sajandi vaskmüntide leid Põhja-Tartumaalt Vaidaverest. Ajalooline Ajakiri, 2017, 1 (159), lk 14. Kuninganna Kristiina valitsusajal vermiti vasest veerand- ja üheöörised ümarmünte.pisi|Kuninganna (1632–1654) Kristiina aegne veerandöörine

Öörid kaotati käibelt 1776. aastal, kuid võeti uuesti kasutusele 1855. aastal (üks sajandik riigitaalrit).
 Öörid Eestis 

Eestis münditi ööre 17. sajandil, Rootsi valitsusajal. Aastail 1597–1674 vermiti 1-, 2- ja 4-ööriseid hõbemünte Tallinnas ja 1670–1674 ka Narvas.

Baltimail tarvitusel olnud vaskööre nimetati rundstückAili Univere, Tartu voorimeeste tsunfti põhimäärus 1684. aastast. Keel ja Kirjandus, 1960, nr 1, lk 47 , hõbeööri nimetati valgeks rundstükiksrundstükk, arhiiv.eki.ee (vaadatud 23.03.2025).

 Vaata ka 
Riigitaaler
 Viited 

Kategooria:Münt
Kategooria:Rootsi majandus
Kategooria:Taani majandus
Kategooria:Norra majandus
Kategooria:Rootsi valitsusaeg Eestis